Pienk Japonne en ‘n lekker koppie tee…opgedra aan alle vroue. | Perdebytjie se nes
Pienk Japonne en ‘n lekker koppie tee…opgedra aan alle vroue.
October 31, 2014 perdebytjie	21 Comments
Dis weer daardie tyd van die jaar…borskankermaand en mammogramlyding!
Vriendin en ek het Woensdag sommer saam gegaan na die borskliniek in Linksfield.Ons was omtrent gespanne,maar met ons aankoms in hierdie vriendelike huis,het die personeel ons sommer gou tuis laat voel.My vorige ervarings was by gewone hospitale se X-straalafdelings en dit was maar worsmasjiene en koue onpersoonlike behandeling.
Hier is ons in netjiese skoon,pienk japonnetjies aangetrek en die wagtyd was regtig kort.Die dametjie wat die mammogram gedoen het,het dit met deernis en respek hanteer en vir geen oomblik het ek te ongemaklik gevoel nie.
Ongelukkig,wys daar toe ietsie aan die regterkant…reeds ‘n vorige keer ook ‘n probleem daar gehad,wat toe darem nie ‘n probleem was nie.Net daar en dan doen die dokter…klein vroutjie met groot bril en baie professioneel..’n biopsie.Mensig,ek het my flou geskrik,maar met gerusstellende woorde van die assistent se kant en ‘n presiese verduideliking van hoe die affêre werk,sluk ek toe maar ‘n paar knoppe weg en staal my vir die martelinstrument.
Nou ja,inspuitinkie (of is dit tjie?…ek het skoon my spelvermoë weggeskrik..weet ook skielik nie of vermoë een of twee e’s het nie!) in daardie sagste van sagte plekkies en alle gevoel is weg.Toe word die pinkie-dikke-instrument versigtig gesteek tot by die geknopte!Ek volg alles op die skerm en verwonder my aan die moderne tegnologie.Skielik is daar ‘n harde knal,soos wat die instrument ‘n stukkie van die ongenooide gas,afknip.Die proses word weer herhaal en nog ‘n stukkie verdwyn in ‘n botteltjie vir patologiese ondersoek.
Ek het effens geklappertand van die skok,maar met bemoedigende woorde,’n heerlike koppie tee en ‘n yspakkie op die teerste van teerplekkies,is ek sitgemaak in ‘n lekker sagte stoel.Nadat die dametjie seker gemaak het ,ek is kalm,is ek en vriendin daar uit.
Nou is dit net wag en hoop vir die beste.
Previous PostOntmoetings met besondere bome deel 3Next PostOntmoetings met besondere bome deel 4
21 thoughts on “Pienk Japonne en ‘n lekker koppie tee…opgedra aan alle vroue.”
Ek glo dis OK! want dis wat ek wil glo!
Maar ek is reg watch this space!
Ek het altyd nog ‘n probleem gehad met operasieletsels en die dokter dink ook dis net ‘n vergroeisel van die vorige keer wat daar ‘n nie-kwaadaardige knop verwyder is.Ek is baie positief!
Dit klink sekerlik dan na operasieletsel! Happy face!
Die wag is n naarheid, maar ons vertrou dis niks om oor bekommerd te wees nie!
Dankie Dries.Ons kom almal een of ander tyd voor sulke dinge te staan.Dis hoekom ek my lewe so voluit geniet en my so uitleef in die natuur.
Sommer trots op jou . Naalde maak my angstig .
Ek het nie eintlik ‘n keuse gehad nie…en was dit nou ‘n dikke naald…amper soos Liewe Heksie se besem!
O ken ek nie daai gevoel nie … My GP het sommer daai naald ingedruk en vloeistof uitgetrek en vrolik beduie dit sommer niks. Ek het al die begrafnislied uitgesoek gehad. Bly hulle het goeie moed – hulle gewoonlik reg.
Dankie Tina…ek dink altyd aan jou as dit hierdie tyd van die jaar raak.Dis hoekom ek dit opgedra het aan alle vroue.
Was verlede week by onkoloog Gelukkig is alles wel. Dit verander egter mense se hele uitkyk op die lewe.
Ek kan dit verstaan.
Positiewe vibes van my kant.
Dankie Lewies,ek waardeer dit.
Dit bly maar n gedoente die “toetse” en “ondersoeke”. Hier is dit ook sulke tyd. Dr sien dis tyd vir mammogram en pols my of ek dit sal doen(alles is gratis omdat ek bo 65 is) Dr noem toe dis net tot ek 69 is dan word dit nie meer gedoen nie. Toe gese ek slaan dit maar oor want dis nog 3 maande dan is ek so oud! Sterkte met jou en dit sal hopelik net wees soos jy vermoed
Dis nou interessant dat hulle dit na sewentig nie meer doen nie…dink hulle mens kan dan nie meer kanker kry nie,of is dit ‘n geval van mens is klaar oor die muur en jou lewe is nie meer veel werd nie?Wonder net.
Snaaks genoeg dit voel vir my ook dat na sewentig is dit nie die moeite werd nie want mens is dan te oud. Sal ietjie hoo hoekom hul dit so doen. Ek kuier elke Woensdagoggend oor n koppie tee met oud mediese eksperts(tong in kies gese) Hul is baie slim!
Hehe!Ek ken ook sulke eksperts…ekspert op elke terrein!
Nou praat jy! Die een ou dame is regtig n ekspert wat verpleeg aan betref en sy weet nogal n paar dinge al is dit redelik verouderd. Ek kan my sit en verluister aan die klomp so by mekaar.
My man se ouma het op 89 borskanker gekry, dis iets wat ek nie weer wil sien nie. Dit was so groot soos my hand en hulle het haar bors verwyder, maar daarna was sy nie meer dieselfde nie. ‘n Maand voor haar 99ste verjaarsdag is sy dood.
Sterkte die gewag is nie lekker nie. Bly die stekies was nie so eina nie. Ek hou nie van naalde en naby my boobies nog minder. 🙂
Siestog,die arme ouma..en toe leef sy nog tien jaar langer!
Dankie vir die goeie wense en moed inpraat,ek waardeer dit baie.